Świyntochłowice: Chaja we sklepie
Policyjōny z Kōmyndy Miastowyj Policyje we Świyntochłowicach zastawiyli 28 lŏt starego sprŏwcy porwaniŏ rozbōjniczego. Miyszkaniec Świyntochłowic nojprzōd porwoł tŏwŏr ze sklepu, a potym, jak ôchrōniŏrz prōbowoł go zastawić, ôn sie szarpoł, by utrzimać porwany statek przi siebie. Terŏz grozi mu nawet 10 lŏt heresztu.
Dalszŏ tajla artykułu niżyj
Świyntochłowscy szandarzi dostali zgłoszynie ô popołniyniu przestympstwa w jednym ze sklepōw. 28 lŏt stary chop mioł porwać tŏwŏr. Dozdrzoł to ôchrōniŏrz i prōbowoł ôdebrać ukradziōne przedmioty. Doszło do szarpaczki. Policyjōnōm podarziło sie jednak zastawić sprŏwcy. 28-latek usłyszoł już ôbskarżynie. Decyzyjōm prokuratury dostoł dozōr policyjny. Ô dalszym jego losie uzdŏ gyricht. Grozi mu nawet do 10 lŏt heresztu.
Zdrzōdło: KMP Świyntochłowice
szl_Latn szl_Latn szl_Latn szl_Latn szl_Latn